ເນເທີແລນ ເຜີຍແຜ່ ການ​ສືບສວນ ເລື້ອງເຮືອບິນ ມາເລເຊຍ ຖືກຍິງຕົກ ໃນ ຢູເຄຣນ 
ໂຮງງານລູກສອນໄຟຣັ​ດ​ເຊຍ​ ກ່າວ​ວ່າ ການ​ຕົກ​ຂອງ ​ເຮືອບິນໂດຍສານ ມາ​ເລ​ເຊຍ ທີ່ຢູ​ເຄຣນ ອາດ​​ເກີດມາຈາກ ລູກ​ສອນ​ໄຟ ​ທີ່​ເຮັດ​ໂດຍຣັດ​ເຊຍ ລຸ້ນເກົ່າ.
ໂຮງງານສ້າງລູກສອນໄຟ ລັດຖະບານຣັດເຊຍ ກ່າວວ່າ ການ ຕົກ ຂອງເຮືອບິນໂດຍສານ ສາຍການບິນມາເລເຊຍ ຖ້ຽວບິນ MH17 ຢູ່ພາກຕາເວັນອອກຂອງຢູເຄຣນ ອາດເປັນເຫດເກີດ ມາຈາກລູກສອນໄຟທີ່ເຮັດໂດຍຣັດເຊຍ ທີ່ຍິງຈາກເມືອງທີ່ບໍລິ ສັດດັ່ງກ່າວເວົ້າວ່າ ຢູ່ພາຍໃຕ້ການຄວບຄຸມຂອງລັດຖະບານ ຢູເຄຣນ ໃນເວລາທີ່ເກີດເຫດນັ້ນ ຫົວໜ້າບໍລິສັດ Almaz-Antey ກ່າວໃນວັນອັງຄານມື້ນີ້ວ່າ ລູກສອນໄຟ Buk ທີ່ເຊື່ອກັນວ່າ ຍິງເຮືອບິນໂດຍສານມາເລ ເຊຍຕົກ ທີ່ເຮັດໃຫ້ມີຜູ້ເສຍຊີວິດ 298 ຄົນຢູ່ໃນເຮືອບິນ ບາງ ທີອາດຍິງມາຈາກບ້ານ Zaroshenske ທີ່ທ່ານກ່າວວ່າ ຢູ່ ພາຍໃຕ້ການຄວບຄຸມຂອງກຳລັງທະຫານ Kiev ເມື່ອເດືອນກໍລະກົດປີ 2014 ໃນເວລາທີ່ ເຮືອບິນຖືກຍິງນັ້ນ ນອກນັ້ນ ຫົວໜ້າບໍລິສັດ Almza-Antey ທ່ານ Yan Novikov ຍັງກ່າວໃນວັນອັງຄານ ມື້ນີ້ວ່າ ບັນດາຜູ້ຊ່ຽວຊານຣັດເຊຍ ໄດ້ລົງຄວາມເຫັນວ່າ ລູກສອນໄຟ ທີ່ເຊື່ອກັນວ່າເຮັດ ໃຫ້ເຮືອບິນຕົກນັ້ນ ເປັນລູກສອນໄຟລຸ້ນເກົ່າຂອງຣັດເຊຍ ທີ່ບໍ່ໄດ້ໃຊ້ໂດຍທະຫານຣັດ ເຊຍອີກຕໍ່ໄປອີກ ການປະກາດທີ່ວ່ານີ້ມີຂຶ້ນພຽງບໍ່ເທົ່າໃດຊົ່ວໂມງກ່ອນການປະກາດຂອງເນທີແລນ ທີ່ເປັນ ຜູ້ນຳພາກັນສືບສວນ ເບິ່ງຄຳຖາມຕ່າງໆທີ່ພົວພັນກັບເຫດເຮືອບິນຕົກ ລາຍງານດັ່ງກ່າວຄາດວ່າຈະເວົ້າເຖິງ ຄຳຖາມທີ່ວ່າ ອຸບັດເຫດເກີດຂື້ນໄດ້ຢ່າງໃດ ແຕ່ບໍ່ ກ່າວວ່າ ໃຜເປັນຜູ້ຮັບຜິດຊອບ ນອກນັ້ນຍັງຄາດວ່າ ຈະເບິ່ງເຖິງວ່າ ເປັນຫຍັງເຮືອບິນ ຈຶ່ງບິນຂ້າມດິນແດນ ທີ່ກະບົດຍຶດຄອງໃນຢູເຄຣນ ເປັນຫຍັງບັນດາຄອບຄົວຂອງຜູ້ເຄາະ ຮ້າຍ ຕ້ອງໄດ້ຖ້າເປັນເວລາຫລາຍມື້ ຕໍ່ການຢືນຢັນຄົນທີ່ເຂົາເຈົ້າຮັກວ່າ ໄດ້ຢູ່ໃນເຮືອບິນ ລຳດັ່ງກ່າວ ແລະຢາກຮູ້ວ່າ ບັນດາຜູ້ໂດຍ ສານ ແລະລູກເຮືອໄດ້ພາກັນຮູ້ບໍ່ວ່າ ເຮືອບິນ ຈະຕົກ ໃນນາທີສຸດທ້າຍຂອງເຂົາເຈົ້າ